Hun ble tatt ut til Nordisk-baltisk U23-mesterskap i friidrett 2014, som ble arrangert i København i slutten av juli. Der vant Vilde Svortevik 400 meter hekk, og Marlen Aakre kom på 2.-plass. Aakre løp for første gang under 1 minutt, og satte personlig rekord med 59,60. Hun deltok igjen i U23-klassen ved junior-NM i friidrett 2014 i Fredrikstad, og vant både 400 meter og 400 meter hekk. Ved NM i friidrett 2014 for senior fikk hun bronse på 400 meter hekk, akkurat som året før.